Reality-TV

Reality-TV (på engelsk ofte kalt reality show)«reality show», Cambridge Dictionary er en programsjanger for fjernsyn som viser personer som opptrer som seg selv, ikke skuespillere i roller, og som handler i «virkelige» situasjoner, enten de utfører dagligdagse gjøremål i sitt vanlige liv eller utfører arrangerte oppgaver i et konstruert miljø.«reality-TV», NAOB. Sitat: «programsjanger på TV hvor deltagerne filmes dokumentarisk, især mens de utfører oppgaver eller konkurrerer med hverandre, gjerne i et kunstig skapt miljø» Reality-TV låner formgrep fra dokumentarfilm, fra fiksjonsfilm eller dramatikk med et skrevet manuskript og fra underholdningsprogram. Deltakerne skal ofte utføre en bestemt oppgave eller konkurrere med hverandre. Reality-TV er vanligvis formet som en serie med flere episoder som sendes fast hver dag eller uke.

Eksempler på populære realityserier er Big Brother, Farmen, Sjarmørskolen, Paradise Hotel, Kompani Lauritzen, 71° nord, Anno, Ikke lov å le på hytta, Melodi Grand Prix, Skal vi danse, Stjernekamp, Maskorama eller Heia Tufte. Den dramaturgiske motoren er vanligvis utstemming, og intriger fremprovoseres gjennom dette. Mange norske realityserier følger en streng programoppskrift kjøpt fra utenlandske suksesserier.

Konkurransedrevet reality er serier hvor den dramaturgiske drivkraften er konkurransene og resultatet av disse. Noen ganger deler reality-TV funksjoner med andre sjangre, som for eksempel quizprogrammer. De kan for eksempel innebære å konkurrere med andre om å vinne en premie. Der en pengepremie ikke direkte er en del av programmene, tiltrekker andre potensielle intensiver et bredt spekter av deltakere. Disse kan omfatte berømmelse, opplæring og ferdighetstilegnelse.«What is reality television?», FurtureLearn Reality-TV kan lages svært billig. Det gir publikum en direkte tilknytning til de som deltar og således engasjerer reality-TV sitt publikum og ber om nesten ingenting tilbake. Dowling, Tim (12. juli 2017): «We laugh, we cry, we cringe: reality TV turns 20», The Guardian.

 Kritikk 
Tim Dowling i en kronikk i The Guardian merket seg følgende kritiske lærdommer fra reality-TV:

 Vi har mistet enhver meningsfull definisjon av hva som er en kjendis.
 Vi har begynt å forveksle reality-TV med virkeligheten.
 Reality-TV gir en utilbørlig innflytelse på de uverdige og det meningsløse.

 Undersjangre 
 Dokusåpe eller doku-reality (satt sammen av dokumentar og såpeopera) følger allerede eksisterende miljøer, og skildrer livet her gjennom alminnelige mennesker, ofte i grupper som har noe til felles, for eksempel felles arbeidsplass eller fritidsaktivitet, og gjerne over lengre tid. Eksempler på norske og utenlandske dokusåper er Campingliv, Charterfeber, Yngrebølgen og Fete Typer eller The Osbournes.

Også mer tradisjonelle dokumentarserier som handler om vanlige mennesker, vil kunne defineres inn i denne sjangeren, som Raballder, Et lite stykke Thailand og Hyttedrømmen.

 Infotainment-reality tar sikte på å formidle kunnskap gjennom miljøet deltakerne oppholder seg i. Anno er et eksempel på en slik realityserie. 

 Talentkonkurranser eller talent-reality er realityprogrammer hvor deltakerne skal utøve sitt talent gjennom en eller flere bestemte kategorier (som oftest gjennom synging). Eksempler på norske, utenlandske og internasjonale talentkonkurranser er de norske Melodi Grand Prix, Skal vi danse, Stjernekamp, Maskorama, Norske Talenter, Idol og The Voice – Norges beste stemme, de utenlandske American Idol, America's Got Talent, Britain's Got Talent, Masked Singer og Dancing with the Stars, og den internasjonale Eurovision Song Contest.

 Humor-reality kombinerer reality med humor. Ikke lov å le på hytta er et eksempel på en humoristisk realityserie.

 Se også 
 Oversikt over norske Reality-TV-serier (Liste)

 Referanser 

 Eksterne lenker 

 «The Reality of Reality Television», Mark Greifs vurdering av reality-TV fra det litterære magasinet n+1.

Kategori:Sjangre